Хулисса Вильянуэва

Семма Вильянуэва Хулисса (; 12 май  1972 йыл,  Тегусигальпа) — Гондурас прокуратураһының суд медицинаһы департаментын етәкләүсе  гондурас табибы.

 Белеме 
Хулисса Вильянуэва Гондурастың баш ҡалаһы  Тегусигальпала 1972 йылдың 12 майында тыуған .  Атаһының тартышыу ауырыуынан яфа сигеүен  күреп, медицина өйрәнергә ҡарар итә. Гондураста квалификациялы суд медицинаһы эксперттары етешмәүен белгәс, Вильянуэва патологияла махсуслашырға була.

 Карьераһы 
Вильянуэва 2002 йылда суд патологы булып эшләй башлай, 2013 йылда ул  Гондурас прокуратураһының суд экспертизаһы  департаментының директоры итеп  тәғәйенләнә.  2015 йылда  ул илдең суд эшмәкәрлеге эшендә фәнни темаларға бағышланған " Revista Científica Forense en Honduras " фәнни журналын булдырыу инициативаһы менән сыға  .

Вильянуэва Гондураста көс ҡулланыу енәйәттәренән ҡатын-ҡыҙҙарҙы һәм балаларҙы яҡлау эшенә  әүҙем йәлеп ителә .  Балаларға ҡаршы енәйәттәр менән бәйле проблемаларҙы хәл итеү маҡсатында Испания белгестәре менән берлектә ул DNA Prokids исеме аҫтында программа әҙерләй. Вильянуэва Гондурас прокуратураһынан сертификациялы суд-медицина эксперттарын  әҙерләүгә өлгәшәMédicos de Patología Forense fortalecen capacidades en la Escena del Crimen | Dirección General Medicina Forense Honduras (исп.) (недоступная ссылка). www.mp.hn. Дата обращения: 17 марта 2021. Архивировано 25 марта 2018 года.. Шулай уҡ ул мигранттарҙың кәүҙәләрен таныу  өсөн ДНК анализы эшендә  АҠШ Дәүләт департаменты менән хеҙмәттәшлек итә . Вильянуэва илдә моргтар өсөн компьютерлаштырылған мәғлүмәт базаһын индерә. Вильянуэва Гондураста Арлингтон (АҠШ, Вирджиния штаты) хәрби зыяраты өлгөһөндә беренсе  зыярат төҙөтә, унан кәрәк булмаған йәки танылмаған мәйеттәрҙе эксгумацияларға һәм иҫбатлау сифатында ҡулланырға була. Ул бөтөн ил территорияһында асылмаған  үлтереүҙәр  буйынса мәғлүмәттәрҙе  эшкәртеү өсөн  кешеләрҙең идентификацион белешмәләренең дөйөм милли реестрын эшләй. Вильянуэва шулай уҡ Гондураста сексуаль бәйләнеүҙәр йәки рәхимһеҙ  мөғәләмә ҡорбандарына  үз шәхестәрен асмайынса ғына  судта күрһәтмәләр бирергә мөмкинлек биреүсе Гезелл көҙгөләр менән бүлмәләр булдырыуға  өлгәшә.

2018 йылда ул АҠШ дәүләт секретарының йыл һайын бирелә торған  «Батырлыҡ өсөн» Халыҡ-ара ҡатын-ҡыҙҙар  премияһына лайыҡ була уны уға Мелания Трамп тапшыра .

 Иҫкәрмәләр 

Категория:Википедия:Замандаштар биографияһы
Категория:1972 йылда тыуғандар
Категория:12 майҙа тыуғандар
Категория:Табиптар
Категория:Гондурас шәхестәре